**ТРАНСПОРТ (ЖЕЛЕЗОПЪТЕН, ПЪТНИЧЕСКИ АВТОБУСЕН, МОРСКИ, РЕЧЕН, ТОВАРЕН АВТОМОБИЛЕН И ГРАДСКИ ЕЛЕКТРОТРАНСПОРТ) ПРЕЗ ПЪРВО ТРИМЕСЕЧИЕ НА 2024 Г. (ПРЕДВАРИТЕЛНИ ДАННИ)**

**Тримесечни изменения**

През първото тримесечие на 2024 г. се наблюдава нарастване с 0.9% на превозените товари от **товарния транспорт** в сравнение с предходното тримесечие, докато извършената работа намалява с 5.3% (виж фиг. 1). Данните са предварителни и сезонно изгладени.

**Фиг. 1. Превозени товари и извършена работа от товарния транспорт**

**(Сезонно изгладени данни)**

Превозените пътници, както и извършената работа от **пътническия транспорт** (сухопътен, воден и градски електротранспорт) се увеличават, съответно с 13.4 и 11.9% (виж фиг. 2).

**Фиг. 2. Превозени пътници и извършена работа от пътническия транспорт**

**(Сезонно изгладени данни)**

**Годишни изменения**

През първото тримесечие на 2024 г. в сравнение със съответното тримесечие на 2023 г. превозените товари от сухопътния и водния товарен транспорт нарастват с 10.2%, докато извършената работа намалява със 7.6%. Данните са предварителни.

С 4.5% се увеличават превозените пътници от пътническия транспорт (сухопътен, воден и градски електротранспорт). Извършената работа също бележи ръст от 23%.

**Товарен сухопътен транспорт**

**Превозените товари** от сухопътния транспорт през първото тримесечие на 2024 г. са 28 178.7 хил. т, или с 10.3% повече спрямо същото тримесечие на 2023 година (виж фиг. 3). Вътрешните превози нарастват с 18.8%, а международните намаляват с 4.3%.

**Извършената работа** е 8 959.9 млн. тонкилометра, което е с 8.2% по-малко в сравнение със същия период на предходната година (виж фиг. 3).

**Фиг. 3. Превозени товари и извършена работа от**

**сухопътния транспорт по тримесечия**

**Товарен воден транспорт**

**Превозените товари** от речния и морския транспорт са с 86.4 хил. т. повече в сравнение с първото тримесечие на 2023 г. в резултат на по-голямото количество превозени товари от речния транспорт (виж фиг. 4).

При **извършената работа,** измерена в тонкилометри, увеличението е с 25.1% спрямо същия период на предходната година.

**Фиг. 4. Превозени товари и извършена работа от водния**

**транспорт по тримесечия**

**Пътнически сухопътен транспорт**

Броят на **превозените пътници** от сухопътния транспорт е 95 278.6 хиляди, или с 0.7% повече спрямо същия период на 2023 година (виж фиг. 5). При автомобилните превози увеличението е с 0.8%, докато при железопътните превози се наблюдава намаление с 0.9%.

**Извършената работа** е 2 223.9 млн. пътниккилометра, като е регистриран ръст от 22.5% в сравнение с първо тримесечие на 2023 година.

**Фиг. 5. Превозени пътници и извършена работа от**

**сухопътния транспорт по тримесечия**

**Пътнически воден транспорт**

При пътническия воден транспорт се наблюдава увеличение на **превозените пътници** с 1.4 хиляди пътници спрямо същия период на 2023 г., поради по-големия брой пътници, превозени от речния транспорт**.** **Извършената работа намалява** до 1 800.0 хил. пътниккилометра, което се дължи на по-малкото средно превозно разстояние (виж фиг. 6).

**Фиг. 6. Превозени пътници и извършена работа от**

**водния транспорт по тримесечия**

**Градски електротранспорт**

През периода януари - март 2024 г. предприятията от градския електротранспорт са превозили общо **77 422.5 хил. пътници,** или с 9.4% повече в сравнение със същия период на 2023 година (виж фиг. 7). Най-голямо увеличение се наблюдава при превозените пътници от електроавтобусния транспорт - със 104.6%. Същевременно и **извършената работа** нараства с 25.5% и достига 454.3 млн. пътниккилометра.

**Фиг. 7. Превозени пътници и извършена работа от**

**градския електротранспорт по тримесечия**

**Методологични бележки**

**Сухопътният товарен транспорт** включва превоза на товари с превозни средства на железопътния и автомобилния транспорт с българска регистрация, както и преноса на продукти по тръбопроводната мрежа в страната.

**Сухопътният пътнически транспорт** включва превоза на пътници с превозни средства на железопътния и автобусния транспорт с българска регистрация.

**Водният транспорт** включва превоза на пътници и товари и извършената работа с морски и речни плавателни съдове с българска регистрация.

**Градският електротранспорт** включва превозените пътници и извършената работа от тролейбусния и електроавтобусния транспорт в страната, трамвайния транспорт и метрото в гр. София.

**Превозени товари** (тонове)- измерва общото количество превозени товари **срещу заплащане** между два пункта (място на натоварване и място на разтоварване).

**Извършена работа при товарните превози** (тонкилометри) - съответствана превоза на един тон товар на разстояние един километър.

**Превозени пътници** (брой) -включва общо превозените пътници със съответния вид транспорт **с** **платени билети** между два пункта (място на качване и място на слизане).

**Извършена работа при пътническите превози** (пътниккилометри) - съответства на превозването на един пътник на разстояние един километър.

**Приложение**

**Таблица 1**

**Основни показатели на товарния транспорт през**

**първото тримесечие на 2023 и 2024 година**

|  |  |  |  |
| --- | --- | --- | --- |
| **Товарен транспорт** | **I трим. 2023** | **I трим. 2024** | **Индекс на изменение спрямо I трим. 2023** |
|
| Сухопътен транспорт - превозени товари |
| **Общо - хил. т** | **25551.9** | **28178.7** | **110.3** |
| Вътрешни превози | 16076.5 | 19106.5 | 118.8 |
| Международни превози | 9475.4 | 9072.2 | 95.7 |
| Сухопътен транспорт - извършена работа |
| **Общо - млн. ткм** | **9756.4** | **8959.9** | **91.8** |
| Вътрешни превози | 2471.8 | 2617.7 | 105.9 |
| Международни превози | 7284.6 | 6342.2 | 87.1 |
| Воден транспорт - превозени товари |
| **Общо - хил. т** | **1111.5** | **1197.9** | **107.8** |
| Вътрешни превози | -[[1]](#footnote-1) | - | - |
| Международни превози | 1111.5 | 1197.9 | 107.8 |
| Воден транспорт - извършена работа |
| **Общо - млн. ткм** | **164.4** | **205.6** | **125.1** |
| Вътрешни превози | - | - | - |
| Международни превози | 164.4 | 205.6 | 125.1 |

**Таблица 2**

**Основни показатели на пътническия транспорт през**

**първото тримесечие на 2023 и 2024 година**

|  |  |  |  |
| --- | --- | --- | --- |
| **Пътнически транспорт** | **I трим. 2023** | **I трим. 2024** | **Индекс на изменение спрямо I трим. 2023**  |
|
| Сухопътен транспорт - превозени пътници |
| **Общо - хиляди** | **94582.5** | **95278.6** | **100.7** |
| Вътрешни превози | 93946.1 | 94454.9 | **100.5** |
| Международни превози | 636.4 | 823.7 | **129.4** |
| Сухопътен транспорт - извършена работа |
| **Общо - млн. пкм** | **1814.9** | **2223.9** | **122.5** |
| Вътрешни превози | 1586.5 | 1893.6 | **119.4** |
| Международни превози | 228.4 | 330.3 | **144.6** |
| Воден транспорт - превозени пътници |
| **Общо - хиляди** | **44.6** | **46.0** | **103.1** |
| Вътрешни превози | - | - | - |
| Международни превози | 44.6 | 46.0 | 103.1 |
| Воден транспорт - извършена работа |
| **Общо - млн. пкм** | **2.8** | **1.8** | **63.7** |
| Вътрешни превози | -[[2]](#footnote-2) | - | - |
| Международни превози | 2.8 | 1.8 | 63.7 |
| Градски електротранспорт - превозени пътници |
| **Общо - хиляди** | **70750.0** | **77422.5** | **109.4** |
| Градски електротранспорт - извършена работа |
| **Общо - млн. пкм** | **361.9** | **454.3** | **125.5** |

1. „-“ - няма случай [↑](#footnote-ref-1)
2. „-“ - няма случай [↑](#footnote-ref-2)